
	1.
	Noteikumu projekts
I. Vispārīgais jautājums
	Iebildums
Aicinām sasaukt saskaņošanas sanāksmi, lai pārrunātu projektu ar organizācijām, kuras iesniegušas iebildumus un priekšlikumus.
 
Piedāvātā redakcija
-
	Jānis Bernāts (RP)

	2.
	Noteikumu projekts
2.1. nosūtot uz Izglītības un zinātnes ministrijas oficiālo elektroniskā pasta adresi atskaiti par augstskolas stratēģiskās specializācijas īstenošanu vidusposmā un trīs mēnešu laikā pēc augstskolas attīstības stratēģijas ieviešanas perioda beigām;
	Iebildums
Stratēģiskās specializācijas jēdzienu definē Augstskolu likums:
1.p. 17) stratēģiskā specializācija — augstskolas dibinātāja noteiktas zinātnes nozaru grupas, kurās augstskola specializējas, īstenojot studiju programmas un veicot zinātnisko darbību. Stratēģiskā specializācija kalpo par pamatu augstskolas stratēģiskās attīstības plānošanai, nosakot primāri attīstāmās zinātnes nozares un studiju virzienus;

Tādējādi, augstskolas stratēģiskā specializācija faktiski ir ministrijas noteikts zinātnes nozaru grupu un izglītības tematisko jomu uzskaitījums (sk. Ministru kabineta 2022. gada 21. jūnija rīkojums Nr. 449 "Par valsts augstskolu stratēģisko specializāciju". https://likumi.lv/ta/id/333471).

Līdz ar to, “atskaite par augstskolas stratēģiskās specializācijas īstenošanu” vietā varētu lietot “atskaite par zinātnes nozaru grupu īstenošanu”, kas nerada skaidrību par iecerēto dokumenta saturu.

Vienlaikus jāatzīst, ka Augstskolu likuma 75. pants “Izglītības un zinātnes ministrijai iesniedzamā informācija par augstskolas darbību” nosaka:
“(1) Augstskola par savu darbību iesniedz:
(..) 3) informāciju par augstskolas stratēģiskās specializācijas īstenošanu augstskolas attīstības stratēģijas ieviešanas periodā — Izglītības un zinātnes ministrijai”
“(2) Izglītības un zinātnes ministrijai iesniedzamās informācijas apjomu, iesniegšanas termiņus un kārtību, kā arī publiskojamo datu apjomu un publiskošanas kārtību nosaka Ministru kabinets.”

Aicinām pārskatīt projekta 2.1. punktu, atsakoties no jēdziena “atskaite”, kas nav lietots AL 75. pantā. Tā vietā aicinām lietot AL 75. panta formulējumu, proti – IZM jāiesniedz “informāciju par augstskolas stratēģiskās specializācijas īstenošanu augstskolas attīstības stratēģijas ieviešanas periodā”.
 
Piedāvātā redakcija
-
	Jānis Bernāts (RP)

	3.
	Noteikumu projekts
2.2. iekļaujot informāciju Valsts izglītības informācijas sistēmā atbilstoši normatīvajam aktam, kas nosaka valsts izglītības informācijas sistēmas saturu, uzturēšanas, datu ievadīšanas un aktualizācijas kārtību:
	Iebildums
Informācijas sniegšanu VIIS un NZDIS (projekta 2.2. un 2.3. punkti) regulē attiecīgie MK noteikumi:
- Ministru kabineta 2019. gada 25. jūnija noteikumi Nr. 276 "Valsts izglītības informācijas sistēmas noteikumi". https://likumi.lv/ta/id/307796
- Ministru kabineta 2017. gada 27. jūnija noteikumi Nr. 381 "Nacionālās zinātniskās darbības informācijas sistēmas noteikumi". https://likumi.lv/ta/id/291925

Atsauce uz minētajiem noteikumiem šajā projektā nav nepieciešama. Aicinām 2.2. un 2.3. punktus svītrot.
 
Piedāvātā redakcija
-
	Jānis Bernāts (RP)

	4.
	Noteikumu projekts
8.3.1. kopsavilkumā par starptautiskā zinātniskā izvērtējuma rezultātiem dalījumā pa vērtējamām vienībām saskaņā ar normatīvo aktu, kas nosaka zinātnisko institūciju darbības starptautiskā novērtējuma organizēšanas kārtību;
	Iebildums
Informācijas sniegšanu zinātnisko institūciju darbības starptautiskajā novērtējumā regulē Ministru kabineta 2018. gada 2. oktobra noteikumi Nr. 619 "Zinātnisko institūciju darbības starptautiskā novērtējuma organizēšanas kārtība". https://likumi.lv/ta/id/301995

Atsauce uz minētajiem noteikumiem šajā projektā nav nepieciešama. Aicinām 8.3.1. punktu svītrot.
 
Piedāvātā redakcija
-
	Jānis Bernāts (RP)

	5.
	Noteikumu projekts
10. Augstskola un koledža gada pārskatu par 2024. gadu sagatavo un publicē līdz 2025. gada 1. aprīlim.
	Iebildums
Normām par pienākumu sagatavot pārskatu par iepriekšējo gadu projektā faktiski piešķirts atpakaļejošs spēks, jo jaunās prasības par pārskata saturu stāsies spēkā tikai, pieņemot šo noteikumu projektu. Aicinām noteikumus attiecināt tikai uz nākotnē sagatavojamiem pārskatiem.
 
Piedāvātā redakcija
10. Augstskola un koledža gada pārskatu par 2025. gadu sagatavo un publicē līdz 2026. gada 1. aprīlim.
 
	Jānis Bernāts (RP)



